મોબાઈલ એપ્લિકેશનથી ક્રિકેટ સટ્ટાએ જોર પકડતાં ખેલીઓની માફક અનેક બુકીઓને પણ ‘કમાઈ’ લેવાની ચાનક ચડી હતી. આ વર્ષે એપ્લિકેશનનું જોર જોવા મળતાં ત્રણ મોટા ગજાંના બુકીઓએ ખેલ નાંખ્યો હોવાની ચર્ચા છે. RR, ચિરાગ અને દિનેશ નામના બુકીઓની ન હોય તેવી ‘એપ્લિકેશન’ ચલાવતાં કે સટ્ટો બુક કરનારા બુકીઓને ધોઈ નાંખવાનો ખેલ ખેલાયો હતો. આ કારણે જ, અડધો ડઝન જેટલી મેચો ઉડતાં સટ્ટાની ‘એપ્લિકેશન બજાર’ સન્નાટો છવાયો છે. ઘરના પૈસા ગુમાવવાના ડરે અનેક નાના બુકીએ બે ટકા કમિશનથી સંતોષ માન્યો હોવાની ચર્ચા છે.